text: ঘুর্নিঝড় রোয়ানু, বরিশালে বিদ্যুৎ ব্যবস্থা বিপর্যস্ত ॥ ব্যাপক ক্ষয়ক্ষতি | Jugobarta
  Home জাতীয় ঘুর্নিঝড় রোয়ানু, বরিশালে বিদ্যুৎ ব্যবস্থা বিপর্যস্ত ॥ ব্যাপক ক্ষয়ক্ষতি
  ঘুর্নিঝড় রোয়ানু, বরিশালে বিদ্যুৎ ব্যবস্থা বিপর্যস্ত ॥ ব্যাপক ক্ষয়ক্ষতি
  ঘুর্নিঝড় রোয়ানুর প্রভাবে গত তিনদিনে অব্যাহত বর্ষণে বরিশালের বিভিন্ন উপজেলার অধিকাংশ নিন্মাঞ্চল প্লাবিত হয়েছে। প্রবল বর্ষণে মাঠের ফসল, পানবরজ, বীজতলা, সবজি ক্ষেত, পুকুর ও ঘেরের মাছ, গাছপালা, কাঁচা পাকা সড়ক এবং ঘরবাড়িসহ বৈদ্যুতিক লাইনের ব্যাপক ক্ষয়ক্ষতি হয়েছে।
  জেলা প্রশাসক ড. গাজী মোঃ সাইফুজ্জামান জানান, ঘুর্নিঝড়ে ক্ষয়ক্ষতি কমিয়ে আনতে ও দুর্যোগকালীন সময়ে জনগনকে দ্রুত নিরাপদ আশ্রয় কেন্দ্রে স্থানান্তরের জন্য প্রতিটি উপজেলা নির্বাহী অফিসারদের নিয়ে সভা করে ঘুর্নিঝড় নিয়ন্ত্রন কক্ষ চালু করা হয়েছে। জেলা কৃষি সম্প্রসারণ অধিদপ্তর সূত্রে জানা গেছে, বৃহস্পতিবার থেকে শনিবার দুপুর পর্যন্ত অব্যাহত বৃষ্টিতে জমির আউশের বীজতলা সম্পূর্ন বিনষ্টসহ ঝড়ো বাতাসে জমির পানবরজ মাটির সাথে মিশে গেছে। নিন্মাঞ্চল প্লাবিত হওয়ায় সবজি ক্ষেত ও ফসলের ব্যাপক ক্ষয়ক্ষতি হয়েছে। জেলা মৎস্য অধিদপ্তর সূত্রে জানা গেছে, অতিবর্ষনে পানি বৃদ্ধি পাওয়ায় জেলার অধিকাংশ পুকুর ও ঘের তলিয়ে গেছে। পল্লী বিদ্যুত সমিতি-২ সূত্রে জানা গেছে, ঝড়ো বাতাসে গাছের ডালপালা ভেঙ্গে বিদ্যুতের লাইনের ওপর পড়ায় শুক্রবার রাত থেকে জেলার অধিকাংশ উপজেলার বিদ্যুৎ ব্যবস্থা বিপর্যস্ত হয়ে পরেছে। জেলা নিয়ন্ত্রন কক্ষের তথ্য অনুযায়ি বিভিন্নস্থানে ছোটবড় গাছপালা উপড়ে, মাছের ঘের তলিয়ে যাওয়াসহ কাঁচা-পাকা সড়ক ও বাড়িঘর বিধ্বস্ত হয়েছে। তবে সার্র্বিক ক্ষয়ক্ষতির পরিমান তাৎক্ষনিক নিরুপন করা সম্ভব হয়নি।